**Tájékoztatás a diákigazolvány-igénylések beküldésével kapcsolatos**

**Nemzeti Egységes Kártyarendszer (NEK) regisztrációjának új lehetőségéről**

A NEK regisztrációval kapcsolatos **új szolgáltatás** a [www.magyarorszag.hu](http://www.magyarorszag.hu) oldalon az *Okmányok/Oktatási igazolványok/Nemzeti Egységes Kártyarendszer regisztráció* menüpontban az *Ügyintézés indítása* gombra kattintva érhető el.

**Igénybe veheted az új szolgáltatást, ha…**

* rendelkezel ügyfélkapuval
* betöltötted a 14. életévedet
* szerepelsz a személyiadat- és lakcímnyilvántartásban
* a közhiteles nyilvántartásban 1 évnél nem régebbi arc- és aláíráskép áll rólad rendelkezésre (az utóbbi egy évben készítettek rólad fényképet a kormányablakban)

**Mi történik a szolgáltatás igénybevétele során?**

A NEK regisztráció az elektronikus úton benyújtott kérelem sikeres befogadása után azonnal megtörténik.

A NEK adatlap az ügyfélkapu tárhelyre kerül megküldésre.

Ezen NEK adatlapok nem tartalmaznak fényképet.

**A kártyafelhasználói regisztráció érvényessége 5 év.**